Ekonomska šola Murska Sobota,

Srednja šola in gimnazija

Noršinska ul. 13

9000 Murska Sobota

**Delavnica na temo Vozim, vendar ne hodim**

Datum izvedbe: **9. 5. 2025**

Ura izvedbe: **8.45 - 10.20**

Učilnica: **P21**

 Oddelek: **3.a**

Opis delavnice:

90 minutno delavnico izvajata mladinski delavec in ambasador Zavoda VOZIM poškodovanec v prometni nesreči (ta je zaradi posledic nesreče na invalidskem vozičku).

PRVI DEL delavnice izvaja ambasador Zavoda VOZIM- poškodovanec v prometni nesreči, ki je zaradi posledic nesreče na invalidskem vozičku. Prav ta izkušnja mu omogoča edinstven položaj pri izobraževanju slušateljev delavnice. Skozi predavateljevo zgodbo, ki zajema njegovo življenje pred in po prometni nesreči, slušatelji dobijo neposreden vpogled v vzroke za nastanek prometnih nesreč (s poudarkom na alkoholu), možnih hudih telesnih poškodbah ter pomembnost upoštevanja cestnoprometnih predpisov. Predavatelj prav tako naslovi fizične in psihične posledice ter spremembe v vsakdanjem življenju in odnosih. Udeležence se spodbuja k aktivnemu vključevanju kar omogoča izmenjavo mnenj, izkušenj in stališč do pomena prometne varnosti.

 DRUGI DEL delavnice predstavlja interaktivno praktično delo za boljše razumevanje pridobljenega znanja na prvem delu delavnice v realnih situacijah. Mladinski delavec s pomočjo praktičnih vaj, iger vlog in interaktivnih pripomočkov pripravi poligon, kjer lahko slušatelji preizkusijo kako alkohol vpliva na njihove sposobnosti zaznavanja, reakcijski čas in kaj to pomeni za varno vključevanje v promet.